Johannes Poulsen

Johannes Poulsen (1881–1938) var en dansk skuespiller og sceneinstruktør.

Han debuterte sammen med sin bror på Dagmarteatret i 1901 og ble der inntil 1909. Deretter ble han engasjert av det Det kongelige Teater, hvor han ble til sin død, kun avbrutt av gjesteopptredener i Norge og andre europeiske land. Han var dessuten sceneinstruktør på Det kongelige Teater fra 1917.

Han filmdebuterte i 1910 også sammen med sin bror hos Regia Kunstfilm og medvirket i fire stumfilmer der og etterfølgende tre stumfilmer hos Nordisk Film. Og igjen i 1938 en enkelt lydfilm.

Johannes Poulsen var sønn av skuespiller og sceneinstruktør Emil Poulsen (1842–1911) og Anna Augusta Dorthea Winzentine Margrethe Næser og lillebror til skuespilleren Adam Poulsen. Han var gift tre ganger. Første gang – kortvarig – i 1908 med norske Ingeborg Maria Hauge. Annen gang i 1917 med Sylvia Mizpah Pio (1878–1932). Og tredje gang i 1924 med solodanserinnen og skuespillerinnen Ulla Poulsen Skou. Han ligger begravd i klittene ved Tranestederne, Hulsig, Skagen.

 Filmografi 
 1910 – Elskovsbarnet (som Grev Henry; ukjent regissør)
 1910 – Djævlesonaten (som Josef Cziky, violin-virtuos; ukjent regissør)
 1910 – Et Gensyn (som Helms, Willers venn; ukjent regissør)
 1910 – Elskovsleg (som Gilbert Svarre; ukjent regissør)
 1911 – Balletdanserinden (som Jean Mayol, forfatter; regissør August Blom)
 1911 – Dyrekøbt Glimmer (som Aage Madsen, kontorist; regissør Urban Gad)
 1912 – Indbruddet hos Skuespillerinden (som innbruddstyv; regissør Eduard Schnedler-Sørensen)
 1938 – Champagnegaloppen (som Salomon Bierbaum, musiker i Lumbyes ork.; regissør George Schnéevoigt)

 Referanser 

 Litteratur 
 Johannes Poulsen. Gennem de fagre Riger (selvbiografi, 1916)

 Eksterne lenker 


Kategori:Danske skuespillere
Kategori:Stumfilmskuespillere
Kategori:Personer fra København